Държавен вестник, бр. 3, 2007 г., стр. 60

С Т Р .  60
Д Ъ Р Ж А В Е Н   В Е С Т Н И К
Б Р О Й  3
2. данни за летището;
3. данни за крайния етап от подхода за кацане;
4. данни за експлоатационната готовност на
източника на измерване на разстоянието.
Раздел IV
Изисквания към всенасочените VHF
радиофарове (VOR)
Чл. 37. Всенасоченият VHF радиофар (VOR)
се настройва по такъв начин, че еднаквите ин-
струментални показания на оборудването, ин-
сталирано на борда на ВС, да представляват ед-
накви ъглови отклонения (пеленги), измерва-
ни по посоката на движение на часовниковата
стрелка спрямо магнитния север, преминаващ
през точката на месторазположение на VOR.
Чл. 38. (1) Всенасоченият VHF радиофар
(VOR) излъчва високочестотен сигнал с две
отделно модулиращи честоти 30 Hz. Фазата на
едната модулираща честота не зависи от ази-
мута на наблюдаваната точка (опорна фаза).
Фазата на другата модулираща честота в наб-
людаваната точка (променлива фаза) се отли-
чава от опорната фаза на първата модулираща
честота на ъглова величина, равна на пеленга
на наблюдаваната точка спрямо месторазпо-
ложение на VOR.
(2) Модулиращите честоти са във фаза по
магнитния север, преминаващ през точката на
месторазположение на VOR.
(3) Едната от двете 30 Hz модулиращи чес-
тоти честотно модулира подносеща честота от
9960 Hz, която амплитудно модулира с посто-
янна амплитуда работната честота на VOR.
Чл. 39. Всенасоченият VHF радиофар (VOR)
работи в честотна лента от 111,975 до
117,975 MHz, с изключение на случая, когато се
допуска използване на честоти в лентата от 108
до 111,975 MHz.
Чл. 40. Напрегнатостта на полето или плът-
ността на мощността в пространството на раз-
стояние 75 km от месторазположението на VOR
е 90 микроволта на метър, или 107 dBW/m2.
Чл. 41. (1) Всенасоченият VHF радиофар
(VOR) осигурява едновременно излъчване на
сигнал за идентификация на същата носеща
честота.
(2) Идентификационният сигнал е с честота
1020 Hz и се излъчва най-малко два пъти в
минута.
Чл. 42. Системата за автоматично наблюде-
ние и контрол на всенасочените VHF радиофа-
рове при влошаване на качеството на сигнала
предава предупреждение до работно място на
ръководител полети и прекратява излъчването.
Раздел V
Изисквания към приводните радиостанции
(NDB)
Чл. 43. Приводната радиостанция (NDB) е
радионавигационно средство за определяне на
курсовия ъгъл на ВС с помощта на борден ради-
окомпас.
Чл. 44. (1) Според изпълняваните функции
приводните радиостанции се подразделят на:
1. трасови;
2. летищни;
3. за кацане.
(2) Трасовите NDB служат за извеждане на
ВС над радионавигационните точки по въздуш-
ните трасета и за отбелязване на момента на
прелитане над тези точки.
(3) Летищните NDB служат за довеждане на
ВС до летищата и за опорни радионавигацион-
ни точки при извършване на опростени проце-
дури за подход и кацане с пробиване на облаци-
те по утвърдени схеми.
(4) Приводната радиостанция за кацане при
взаимодействие с другите наземни средства, като
радиомаркери, система ILS и светотехнически
средства служат за осигуряване на кацането.
Чл. 45. (1) Данните за NDB, публикувани в
АИП, се основават на средния радиус на по-
критието им.
(2) Средният радиус на покритие на NDB се
определя при напрегнатост на полето най-мал-
ко 70 микроволта на метър.
(3) Мощността, излъчвана от NDB, не над-
вишава с повече от 2 dB мощността, необходи-
ма за постигане на обявеното покритие. Мощ-
ността може да се увеличи, ако е координирана
регионално или не предизвиква вредни смуще-
ния в други системи.
(4) Използваните радиочестоти за NDB са в
честотната лента от 137 до 537 kHz.
Чл. 46. Трасовите NDB се инсталират на
места, които маркират входовете и изходите на
въздушните коридори, или на места, където
въздушните трасета се пресичат.
Чл. 47. Летищните NDB, когато не са иден-
тични с далечна приводна радиостанция, се
установяват обикновено по продължение на
осевата линия на ПИК.
Чл. 48. Приводните радиостанции за кацане
се разполагат по продължение на осевата ли-
ния на ПИК.
Чл. 49. (1) За направленията, осигурени с
NDB за кацане, се използват:
1. близка приводна радиостанция (LM);
2. далечна приводна радиостанция (LO).
(2) Близката приводна радиостанция се раз-
полага на разстояние 1050 m плюс/минус 75 m
от прага на ПИК към страната на подхода. В
район с радиус 500 m не може да се разполагат
електропроводи, телефонни линии и други ме-
тални обекти, които биха повлияли върху точ-
ността на показанията на бордния радиоком-
пас. Изключение се допуска за светлинните тела
на светотехническата система на летището.
(3) Далечната приводна радиостанция се
разполага на разстояние 7,2 km от прага на ПИК
към страната на подхода. В зависимост от то-
пографските характеристики на местността и
други особености на околността на летището
разстоянието може да бъде от 6,5 до 11,1 km,
измерено по същия начин.